චාල්ස් වෙබ්ස්ටර් ලෙඩ්බීටර් (1847-1934), ලංකාවට කැඳවාගෙන එනු ලැබුවේ මෙරට නූතන බෞද්ධ ප්‍රබෝධයේ පුරෝගාමියෙකු වූ කර්නල් එච්.ඇස්. ඕල්කට්තුමා (1832-1907) විසිනි. 1880 මැයි 17 වෙනි දින මුල්වරට ලංකාවට පැමිණි එතුමා එදා මෙහි බෞද්ධයන් වැටීසිටි ප්‍රපාතයෙන් ඔවුන් ගොඩගත හැක්කේ බෞද්ධ පාඨශාලා පිහිටුවීමෙන් බව අවබෝධ කළේය. මේ පිළිබඳව බෞද්ධ තොරතුරු පරීක්ෂක සභා වාර්තාව (1956) මෙසේ පවසයි. බෞද්ධයන්ගේ තත්වය නගා සිටුවීමට තිබෙන එකම මාර්ගය අධ්‍යාපනය බව වටහාගත් එතුමා බෞද්ධ පාඨශාලා පිහිටුවීම සඳහා 1880 ජුනි 17 වෙනි දින පරම විඥානාර්ථ බෞද්ධ සමාගම ආරම්භ කළේය. එතුමා ලංකාවට පැමිණි කාලයේ මෙරට තිබුණේ ආධාර ලබන බෞද්ධ පාඨශාලා තුනක් පමණි. එතුමාගේ පුරෝගාමිත්වයෙන් ලංකාවේ නොයෙකුත් පළාත්වල පාඨශාලා පිහිටුවීම බෞද්ධයන්ට පහසු කරුණක් නොවීය. නමුත් පාඨශාලා පිහිටුවීමටත් වඩා අපහසු වූ කාරණය වූයේ ඒවා ලියාපදිංචි කරවීමය. 1883 දී ලියාපදිංචි නොකළ බෞද්ධ පාඨශාලා 402 ක් තිබුණේය. බෞද්ධ පාඨශාලා පිළිබඳව නීතිය අකුරටම ක්‍රියාවේ යොදවන ලද නිලධාරීහු ක්‍රිස්තියානි පාසල්වලට උපකාර කිරීම සඳහා නීතියේ තිබුණ සිදුරුවලින් අවකාශ සෙවුවෝය.
1883 දී ලියාපදිංචි නොකළ පාඪසාලා කීයක් තිබුනාද
බෞද්ධ පාඨශාලා 402 ක් තිබුණේය